**E primăvară iar...**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E primăvară iar iubito, iubirea noastră va-nflori

Precum toți mugurii din ramuri, ce vor îmboboci;

Sub Soarele de-aprilie, noi vom sărbători,

Un jubileu al dragostei ce s-o statornici.

E primăvară și mi-e dor de flori de liliac,

Să le culeg, să ți le dărui, iar tu să mi te bucuri;

Sub foișor să ne iubim și să făcem conac,

Să-mpărtășim cu dragoste atâtea mii de lucruri.

E primăvară și e verde, din nou al nostru suflet,

Chiar dac-avem de-acum nepoți, suntem adolescenți,

Cu simțuri vii și sprinteni iar la minte și la umblet,

Cu ochii larg deschiși privim efervescenți.

E primăvară, și-or mai fi și altele la fel,

Dar pentru noi e unică cea în desfășurare,

De vreo treizeci de primăveri împărtășim un țel,

Iar frumusețea ta e vie, fără asemănare!

E primăvară iar, iubito!